open-index/open-wikipedia-markdown huggingface dataset:
Franz Haider

**Franz Haider** (* 19 de jené 1860 a Schwaz; † 25 de utober 1947 a Petersberg, chemun de Nueva Tudëscia) n scultëur austriach che à nsenià te Gherdëina.

## Biografia
L à mparà tla Academia de Viena da Hermann Klotz y ie stat nseniant de ert tla Scola d ert de Urtijëi y ala scola "Fachschule für Holzbearbeitung" a Bulsan per ndut 40 ani. Do l nseniamënt iel jit a sté a Petersberg ulache l ie mort te si cësa tl bosch Schönwies.

Doi de si sculëies te Gherdëina fova i scultëures Ludwig Moroder y Batista Moroder.

Te na lecurdanza iel stat scrit che tres l nseniamënt de Franz Haider à l ert dl ziplé te Gherdëina arjont scialdi n bon livel „Durch seinen Einfluss erfuhr die Holzbildhauerei in Gröden einen bedeutenden künstlerischen Aufschwung“ .

## Lëures

* Clipl tla dlieja de  Aldein 1926
* Clipl tla dlieja de  Maria Weissenstein
* Clipl tla dlieja de  Kurtatsch 1929
* Clipl tla dlieja de  Deutschnofen
* Clipl tla dlieja de  Petersberg (Deutschnofen)
* Pietà tl cunvënt Santa Maria di Monte Berico (VI)
* Madona Dolorata tla Dlieja San Carlo Al Corso de Milan 
## Notes

## Cunliamënc
*Autri 33 lëures de Franz Haider tl Catalogo Beni Culturali
## Bibliografia
* Erich Egg, Herlinde Menardi. *Das Tiroler Krippenbuch. Die Krippe von den Anfängen bis zur Gegenwart*. 2. Aufl. Tyrolia, Dispruch 2004 ISBN 3-7022-2604-4
Antone Daprè

**Antone Daprè ** dit nce Antone Daprè d'Anvì (* 13 de dezëmber 1877 a Badia; † 6 de dezëmber 1981 a London), ie stat n scultëur ladin.
## Biografia
Nasciù a Badia da Marianna Pescoller da Cianacëi sëura Badia y da Francësch Daprè paur d'Anvì ovel mparà da calighé ma dopro iel jit a ziplé dai fredesc Noflaner a Urtijëi y l ova nce fat la Scola d'Ert de Urtijëi. Tl 1906 iel stat mandà a London a ziplé tl pavilon dl Tirol per mustré l ert de Gherdëina. L rë Eduard VII ova ncé cherdà pra la mostra y la regina ova cumprà doi cherubins ziplei dal Daprè. L'ann do fovel jit inò a na mostra a Dublin y n chëla ucajion ti ova na dita nglëija pità n bon post da lauré y ël à azetà. Ël à maridà Angelina Perathoner de Urtijëi y i à abù cin mutons de chëi ie un jit te cunvënt di benedetineri y trëi à mparà a ziplé.
N ucajion de si 100 ani à l Daprè giatà na lëtra dala regina Lisabeta y dal cardinal Hume.
## Lëures
Statua de San Berto tla dlieja La Crusc a Badia.
## Uneranzes
*Bedaia "Pro Ecclesia et Pontefice" da Papa Giuani XXIII.
## Bibliografia
* *Antone Dapré à 90 agn.* Nos Ladins, 1. de setember 1967, pl. 15.
* Chiocchetti Nadia: *Nosta Jent. Persones y personalités dla Ladinia.* Union Generela di Ladins dles Dolomites. pl. 36.  ISBN 88-901703-4-4.
## Cëla nce
* Scultëures de Gherdëina

:Categoria:Uem
[:Categoria:Scultëures de Gherdëina]
[:Categoria:Ert
Fau

La fau (***Vicia faba***, L. 1753) é na planta che toca pro i früc da cose, pro le domëne di eucarioc y pro la familia dles Fabaceae.
Al vëgn mangé sües somënzes, a chëres che an ti dij faus.
Bernardin Pitschieler

**Bernardin Pitschieler** tlamà nce *Bernardino Piceller*(* 20 de mei 1775 a Sureghes; † 13 de mei 1853 a Perugia) fova n depenjadëur de Gherdëina.

## Biografia
Bernardin Pitschieler ie nasciù a Urtijëi sun l luech Rescion. Si loma fova Christine Senoner y si pere Johann Engel Pitschieler si sor Maria Anna Pitschieler (1766-1797) ova maridà Dominik Welponer l pere de Maria Ursula Welponer. Ne savon nia ulache l à mparà a depënjer. Tl 1796 iel jit a sté a Roma ulache l à abù mo scola per depënjer.

Tl 1810 eil pona jit a Perugia ulache l stajova mo autra families de Gherdëina, marcadënc sche te truepa ziteies talianes te chël tëmp.

L ann 1811 ie Pitschieler deventà cumëmber d unëur dla cademia d'ert de Perugia.

Ne savon nia sce l fova maridà. N si mut se tlamova Trasone y n nepot cunesciù sciche architet y anticuar. L nepot à lascià derturé na vedla capela tl stil renaissance. A chësta fabrica ti vëniel mo dit al di da ncuei "Castello Piceller"

## Lëures
Tl 1810 al depënt n pultret de si amich l musizist Francesco Morlacchi (1784–1841). Chësc pultret ie da udëi tl conservatore *Francesco Morlacchi* a Perugia.

Si cuniëda Tommasa Satolli fova priora dl cunvënt Santa Maria delle Grazie a Monterone. Bernardin Pitschieler à depënt iló doi tofles de autere per la dlieja dl cunvënt..

Tl Museum Ferdinandeum de Dispruch iel 52 desënies copies de pultrec dl fresco de Rafael La Disputa del Sacramento tl Vatican. Cater autri depënc dl Pitschieler de si pere y fredesc ie te na culezion privata a Urtijëi.

Canche l ie unida naugureda la nueva dlieja de Urtijëi ova l Pitschieler, che stajova a Roma, stiftà n depënt cun i Trëi Rëiesc per l valon

## Bibliografia
* Andreas Stolzenburg: *Der Grödner Maler Bernardin Pittschieler/Piceller.* Ladinia XIV. Istitut Ladin Micura da Rü – San Martin de Tor 1990,  pl. 73–85 Test dl scrit tudësch.. 
* Andreas Stolzenburg: *Die "Geburt Mariens" und der "Ungläubige Thomas" in der Kirche Santa Maria delle Grazie in Monterone.*  Ladinia XXVI. Istitut Ladin Micura da Rü – San Martin de Tor 1992,  pl. 71-81.  Test dl scit tudësch.
* Fabio Marcelli: *Bernardin Pitschieler "oriundo di Germania": una rappresentazione di Perugia agli inizi del XIX secolo.* In: Chiara Coletti Cristina Galassi (a cura di), Umbria napoleonica. Storia, arte e cultura nel Dipartimento del Trasimeno (1809-1814). pp. 161-204, Perugia 2012, ISBN: 978-88-97738-14-5.
Markus Vallazza

**Markus Vallazza** (* 8 de agost 1936 a Urtijëi; † 21 de auril 2019 a Bulsan) fova n depenjadëur, grafiker, ilustradëur y scritëur de Gherdëina .
## Vita
Do vester stat tl seminar Johanneum a Dorf Tirol per doi ani al scumencià a ziplé y dessenië auteresc per la dliejes. 
Tl agost dl 1954 a Markus Vallazza cun autri 12 artisc de Urtijëi fat pea cun la "Grupa di trëdesc".
Dal 1956 al 1957 iel stat tl Istituto d’Arte de Porta Romana a Firenze cun Renzo Grazzini. Ti ani 1960 y 1961 iel stat giut a Paris ulache l à cunesciù l scultëur Alberto Giacometti. 

Dal 1961 al 1971 al nsenià ert tla scola mesana y pona tla Scola d'Ert a Urtijëi.

Tl 1964 se al njenià na drucaria per fé stampes. Ti ani 1960 y 1970 al nce publicà truepa poesies te plates dl Südtirol y Nordtirol.  

Dal 1970 al 1975 iel stat cumëmber dla "Wiener Secession". 

Tl 1976 iel stat fundadëur adum cun Hans Wielander, l scultëur Michael Höllrigl y d’autri dla plata Arunda. 
   
Vallazza à vivù scialdi a Paris, Salzburg (dal 1976 al 1980), Viena, Augsburg y Berlin (dal 1980 al 1982) y jiva truep de viac nce tla Ruscia, ti USA, tl Canada, Egit y Israel. Ti ultimi ani a Bulsan. A London ie Markus Vallazza jit a crì Henry Moore.

Canche Markus Vallazza vivova te Gherdëina ovel la berstot cun la gran drucaria per stampes tl vedl tublà da Mauritz.
N si gran amich fova l scritëur y depenjadëur Franz Josef Noflaner che ti stajova nce scialdi da model. N auter si amich fova l scritëur Norbert Conrad Kaser.

Tl 1992 al publicà ilustrazions per la 13 liejëndes "Frauen aus Fanis" (Ëiles de Fanes) de Anita Pichler.

Aldò de Peter Bloch ie Vallazza da cunscidré danter i miëures desseniadëures dl'ert europea dal di da ncuei.

## Mostres
Dal 1962 à Markus Vallazza metù ora te truepa mostres a Berlin, Dispruch, Leipzig, Maran, Ravenna, Salzburg, Viena y danter chëstes *III. Internationale der Zeichnung Darmstadt*, *Sammlung Essl* Klosterneuburg, *Villa Stuck* Minca, *Haus der Kunst* Minca, *Art Tirol* Washington, *X. Quadriennale Roma*, *Albertina* Viena.

## Lëures
Si lëures fova scialdi metui adum te mapes su un n tema. Danter chisc: Giacomo Casanova, La Divina Commedia de Dante, Horaz, Karl Kraus Friederike Mayröcker, Friedrich Nietzsche, Oswald von Wolkenstein, Ovid, Edgar Allan Poe, Arthur Rimbaud y la liejëndes dla Dolomites.

## Uneranzes
* 1972 a Viena l pest "Theodor Körner Preis".
* 1990: Cavaliere dla Republica Taliana.
* 1998: Sëni d unëur dl Tirol .
* 2010: Pest Walther-von-der-Vogelweide.
* 2017: Zitadin d'unëur dla Università de Dispruch.
## Notes

 
## Bibliografia
Saskia Vallazza, trad. Sofia Stuflesser: *Lecurdanza de Markus Vallazza*. Calënder de Gherdëina 2020, pl. 278-281. 
## Cunliamënc
* Plata web de Markus Vallazza
* Leteratura de y sun Markus Vallazza tl Katalog Deutsche Nationalbibliothek
* Documënc sun Markus Vallazza tl istitut Brenner-Archiv dla Università de Dispruch.
Ciovita

La ciovita (***Anthriscus cerefolium***) é na planta anuala co ê gnüda portada tl'Europa dai Romans dai raiuns dla Ruscia dl süd y co crësc sciöche planta salvara ince ti raiuns dles Dolomites. 
Ara toca pro le domëne di eucarioc y pro la familia dles Apiaceae.
Ji cun la crëusc

**Ji cun la crëusc** ie ji n pruzescion ora dl luech nce datrai scialdi dalonc. 
Zacan univel jit sa la crëusc de Resciesa, muan da Urtijëi su Su n ch'l Piz, Marëufer, Col Ciarnacëi, Cason y ora ta la capela de Resciesa.

Canche Sëlva tucova mo pra la pluania de Santa Cristina univel jit cun la crëusc da Sëlva fina te Santa Cristina.
L'univa jit la prima dumënia do Pasca per prië per n bon instà.

L'Ena da jì cun crëusc fova l'ena dla Juebia dl Aufertog. A Urtijëi jivun n lunesc sa Sacun, 1 merdi pra la dlieja de Sant Antone, n miërculdi ta Sant‘Ana y en la sada Ora n ch'l Piz.

Al dì da ncuei vëniel jit cun crëusc scialdi de manco, ma tla Val Badia ie mo for resteda la tradizion de jì uni an tl'ena de Juebia dai Andli fina a Jevun. La pruzescion ie mé per i ëi, dura trëi dis y se tlama "Ji in Jevun".
## Notes

## Bibliografia
* Marta Senoner: *La pruzescions, gran tradizion religëusa*. Calënder de Gherdëina 2012, pl. 136-140.
* Toni Sotriffer: *L “Calendarium” dl 1695 dla curazia de San Durich*. Calënder de Gherdëina 2013, pl. 60-65.
* Hans Moroder: *La pruzescions a Urtijëi*. Calënder de Gherdëina 2012, pl. 141-143.
Norbert Kostner

**Norbert Kostner** (* 21 de mei 1945 a Urtijëi) ie n cuech de Gherdëina.

Kostner à scumencià si scola de cuech tl restaurant Adua a Maran pona iel passà al Forstbräu. Kostner nen à nia fat na scola regulera de hotel. Ël disc de se nstës che l ie n autodidat. Do che l fova stat a fé l saudé, al laurà ti gran hotiei dla Svizra sciche tl *Grand Hotel Les Rasses*, tl *Montreux Palace* a Montreux cun Franz Wild, tl hotel *Villars Palace sur Olon* cun Antoine Dessibourg y tl *Badrutts Palace Hotel* a San  Murezzan cun Eugene Defrance.

Si chefs Eugene Defrance y Henri Hirardo  ova laurà cun Auguste Escoffier.

Suënz à Norber Kostner cujinà per la familia dl rë dl Thailand.

Tl 1970 à Kostner scumencià a lauré a Bangkok cun l chef Baumgartner tl *Dusit Thani Hotel* (enlëuta l majer hotel tl Thailand) y cun Michel Grange tl *Hotel Oriental*. Dal 1981 ie Kostner stat executive chef cun ntëur 130 lauranc  per i nuef  restauranc tl *Hotel Oriental* a Bangkok. Ilá ncuntovel suenz de gran persunalitëies y danter chëstes nce la regina Lisabeta II.

Sciche gran cuech al ncé cujiná per la prima y la business tlasses ti joi dla Lufthansa  tl urient.

Da truepes ani ie Kostner atif tl proiet  *Royal Project* che juda i paures dl Thailand dl nord a zapé ora dal zidlé opium te si ciampes y zidle uni sort de versura nia da giapé a Bangkok.

Norbert Kostner fesc pert dla lia *Club des Chefs des Chefs*, i miëure cueghes dl mond
## Premies

* *Grand Master of Taste* tres la *American Academy of Taste* tl  agost 2006.
* Bedaia d or *Royal Cypher Medal Grade "5"*  dal rë Bhumibol Adulyadej do che l ova laurà per truepes ani per l "Royal Project" tl mei 2008

## Bibliografia

* William Warren: *Das Oriental Hotel Kochbuch. Rezepte von Norbert Kostner.* Weingarten 2001 (tudësch). ISBN 3-8170-0043-X
Col Ciarnacëi

L **Col Ciarnacëi** ie al di da ncuei na nëidia tl Bosch de Resciesa tl chemun de Urtijëi. Col Ciarnacëi ie puech sot al plan y a man drëta dl Ruf dala Puiates sëura l luech Fëur y l Ruf de Cuecenes.
Da vedlamënter passova la jënt che jiva cun la crëusc sun Col Ciarnacëi ulache l univa paussà dan jì inant fin sala crëusc de Resciesa.
Fin dan 150 ani univa teni de gran marceies sun Col Ciarnacëi. I tutësc ti dijova nce "Plöta Markt", sche al marcià de Segra Sacun, ajache l univa vendù pleces o fueies de tabach. L univa nce venduda roba da cuiam y cospes .
Sul col dal nce n Sas dai Ciapiei ajache iló stajova i marcadënc che vendova ciapiei.

## Troies
Tres l Col Ciarnacëi passa l Troi Paian. Da mont ju, muan dal Cason de Resciesa, vën l troi Nr. 8 che rua sal Marëufer (Furnes).

## Notes
Stockton-on-Tees

**Stockton-on-Tees** (suënz scurtà a **Stockton**) ie n luech te la Nghiltiera te la contea zeremoniela contea de Durham. Tl 2019 ovela na populazion de  abitanc.
## Geografia
## Storia
A Stockton fova tl 1814 furneda la prima ferata a tanf al mond, fabricheda dal injenier George Stephenson. La fova furneda danter Stockton y Darlington.

## Referënzes
Rafael Orozco Maestre

**Rafael José Orozco Maestre** (* 24 de merz 1954 a Becerril, Colombia – † 11 jugn 1992 a Barranquilla), fova un di artist.

## Discografia
* *Adelante* (1975)
* *Con Emoción* (1975)
* *Binomio de oro* (1977)
* *Por lo alto* (1977)
* *Enamorado como siempre* (1978)
* *Los Elegidos* (1978)
* *Súper vallenato* (1979)
* *Clase aparte* (1980)
* *De caché* (1980)
* *5 años de oro* (1981)
* *Festival vallenato* (1982)
* *Fuera de serie* (1982)
* *Mucha calidad* (1983)
* *Somos vallenato* (1984)
* *Superior* (1985)
* *Binomio de oro 1986* (1986)
* *En concierto* (1987)
* *Internacional* (1988)
* *De Exportación* (1989)
* *De fiesta con binomio de oro* (1990)
* *De américa* (1991)
* *Por siempre* (1991)

## Plates colegades
* Musiga

## Autri proiec
*  Wikimedia Commons — fotos de **<span class="plainlinks">[https://commons.wikimedia.org/wiki/Category:Rafael_Orozco_Maestre?uselang=lld Rafael Orozco Maestre]</span>**
Tamil Nadu

**Tamil Nadu** (tamil: தமிழ் நாடு, , scurtà **TN**) ie un di 28 stac de l'India. Si capitela y majera zità ie Chennai. Tamil Nadu ie la cësa dl popul tamil. Si rujeneda, l tamil, ie la rujeneda de l'oma de la majera pert de la populazion y nce la prima rujeneda ufiziela dl stat, adum cun l nglëisc.
Tamil Nadu ie te la pert plu a sud de la penijula indiana y cunfina cul mer indian, cul raion de l'union Puducherry y cun i stac Kerala, Karnataka y Andhra Pradesh. 

Tl 2011 ovel na populazion de  sun na spersa de  km².

## Storia
Tamil Nadu ie deventà n stat ai 1 de novëmber 1956.

## Geografia
## Demografia

## Referënzes
Maharashtra

**Maharashtra** (marathi: महाराष्ट्र, ,) ie un di 28 stac de l'India. Si majera zità ie Mumbai, la capitela ie Mumbai d'instà y Nagpur d'inviern. Tl 2011 ovel na populazion de  sun na spersa de  km².

Maharashtra cunfina cun.

## Storia
Maharashtra ie deventà n stat ai 1 mei 1960.

## Geografia
## Demografia

## Referënzes
Bengal dl Vest

**Bengal dl Vest** (bengali: পশ্চিমবঙ্গ, *Poshchim Bongo*, , nglëisc: *West Bengal*) ie un di 28 stac de l'India. Si capitela y majera zità ie Kolkata. Tl 2011 ovel na populazion de  sun na spersa de  km².
Bengal dl Vest cunfina cun.

## Storia
Bengal dl Vest ie deventà n stat ai 26 jené 1950.

## Geografia
## Demografia

## Referënzes
Nederlandse Spoorwegen

La **Nederlandse Spoorwegen N.V.** (suënz scurtà a **NS**) ie l majer uperadëur de ferates ti Paejes Basc.
Giuana Prugger

**Giuana Prugger** (* 13 de fauré 1992 a Urtijëi) ie na jugadëura dal palé de Gherdëina.

## Cariera
Giuana Prugger à scumencià a jughé al palé cun l club dal palé de Gherdëina. Cun 17 ani iela jita pra l SV Schlern ulache la à jugà tla saison 2005/06, Dal 2006 al 2008 ala jugà cun l AVS Vintl. Tla saison 2008/2009 cun l FC Bayern Minca. Tla saison 2010/11 ala fat 14 ponc per l juech dal palé ëiles tl FC Südtirol tla serie A. 

Ëila ie jita ala scola ITC Raetia a Urtijëi y tl 2011 al'Università de Bridgeport te l'USA, jugan al palé cun la squadra Purple Knights. Te 18 juesc ala trat 4 goi.

Tla saison 2012/13 ala inò jugà te Südtirol tla serie plu auta dla Talia dl juech dal palé dl'ëiles.

Dal prim de jené 2014 al 3 de juni 2017  ala jugà per l FC Wacker de Dispruch y da ntlëuta iela pra l SSV de Persenon.

## Cunliamënc
* Giuana Prugger sun weltfussball.de.
* Giuana Prugger sun  soccerdonna.de.

## Notes
Befreiungsausschuss Südtirol

L **Befreiungsausschuss Südtirol** (**BAS**) (leteralmënter: *Cumiscion per la liberazion de Südtirol*) fova na organisazion separatista y terrorista ativa te Südtirol. Al scumenciamënt fova si miscion de fé sauté te l'aria statues y simboi, plu tert fova la miscion deventeda de fé atentac contra la forzes de segurëza talianes.

L BAS fova stat metù su ti ani 1950 da Sepp Kerschbaumer y ot culaburadëures cul fin de arjonjer la autodeterminazion dl popul de Sdütirol. Tl 1969 ovel fermà si ativiteies. Almanca 14 o 15 autoriteies dl stat talian ova perdù si vita per gauja di atentac, ma te n valgun caji ne iel nia segur sce la gauja fova stata dl BAS.. N grum de persones dl militer, polizai y zevilesc fova morc indiretamënter o se ova fat mel. Sun la pert di ativisc al ënghe dat plu morc, n valguni do vester stai malterjei dai organs dl stat talian.

## Referënzes
Wolkenstein

Families che à inuem **Wolkenstein**:
***[[Wolkenstein-Rodenegg (familia nëubla)]]**
***[[Wolkenstein-Trostburg (familia nëubla)]]**

Luesc che à inuem **Wolkenstein**:
***[[Wolkenstein in Gröden]]** (ladin: *Sëlva*), chemun ladin te Südtirol
***[[Wolkenstein (Erzgebirge)]]**, chemun tl Erzgebirgskreis tl Sachsen, Germania

Ciastiei che à inuem **Wolkenstein**:
***Burg Wolkenstein**, inuem per tudësch dl Ciastel de Val

Persones che à inuem o se scrij **Wolkenstein**:
***[[Oswald von Wolkenstein]]** (ntëur al 1377–1445), poet, ciavalier y ciantarin tirolesc dla familia de Wolkenstein-Trostburg
***Engelhard Dietrich von Wolkenstein**, che ova lascià fe su l Ciastel de Gherdëina.
***[[Marx Sittich von Wolkenstein]]** (1563-1619), fra de Engelhard Dietrich à scrit la cronica dl Tirol.
Luesa

Na **luesa**  (gherdëina: *luesa*, badiot: *liösa*, fascian: *lesa*) ie n mesun de trasport che vën adurvà dantaldut sun la nëif (l da nce lueses che va sun ierba o tiera) per purté persones o ncë marcianza. Na luesa possa unì trata da na mascin o n tier, suënz n ciaval, o la possa se muever dassëula ju per n ërt cun la persona lessù che raida y zera.
Alfabet Fonetich Internazionel

L **Alfabet Fonetich Internazionel** (scurtà per ladin **AFI**, per franzëus *API* y per nglëisc *IPA*) ie n sistem alfabetich per scrì la fonetica che se basa dantaldut sul alfabet latin. L fova stat metù su dala *Assoziazion Fonetica Internazionela* ala fin dl 19ejim secul coche na rapresentazion standardiseda de la fueres dl lingaz rujenà te na forma scrita. 
L AFI vën adurvà ntra l'auter da lexicografsc, studënc de rujenedes, linguisć, ciantarins, atëures, creatëures de rujenedes artifizieles, tradutëures.

## Referënzes
Dniepr

L **Dniepr** (rus: Днепр, bielorus: Дняпро, ucrain: Дніпро) ie un di majeri ruves de l'Europa. L nasc ti Coi de Valdai tl oblast de Smolensk te la Ruscia y passa tres la Bieloruscia y l'Ucraina ulache l se jeta ite tl Mer Fosch. L ie l ruf plu lonch de l'Ucraina y l cuarto plu lonch de l'Europa, do la Volga, la Donau y l Ural. L ie zirca  km lonch y à n ciavuel idrografich de  km².

## Geografia
## Storia
## Referënzes
Drau

La **Drau** (tudësch: *Drau* ; sloven: *Drava* ; croat: *Drava* ; ungaresc: *Dráva* ; talian: *Drava* ) ie n ruf tl sud de l'Europa zentrela. Cun na lunghëza de 710&nbsp;km  iel l cuinto plu lonch ruf afluënt de la Donau, do la Tisza, Sava, Prut y Mureș. La Drau à n ciavuel idrografich de presciapuech  km² y na purteda mesana danter 500 m³ y 670 m³. La nasc daujin a Sanciana te la Val de Puster. La va de viers de est tres l Osttirol y la Ciarienza te l'Austria y te la Stiria te la Slovenia. Po vala inant tres la Croazia y va adum cun la Mur. Da ilò inant fejla ora l cunfin danter la Croazia y l'Ungaria nfin che la se jeta te la Donau daujin a Osijek.

## Geografia
## Storia
## Referënzes
Raion alauta zentrel rus

L **raion alauta zentrel rus** (rus: Среднерусская возвышенность) ie n raion alauta tl est de la planadura est europea cun pitli coi a n'autëza danter i  230 y 250 m. Si pont plu aut ie a 293 metri.
Furmescere

**Furmescere** che vën dal tudësch *Frühmesser* ie, sche benefiziat, na istituzion dla Dlieja stifteda da privac per y prevesc che va n paussa. 
Te Gherdëina fova l furmescere pra la dlieja de Sant'Ana, stiftà da Demëine Mahlknecht dit l vedl Pana y l benefiziat pra la dlieja de San Antone a Urtijëi. A santa Cristina fova l furmescere tal Furmescere sota la calonia vedla dla dlieja de Santa Cristina, stiftà bele tl 1411. Te Sëlva fovel benefiziac bele dal 1736.

*Furmesceres te Gherdëina*
*Ildefons Perathoner: *Nosc Prevesc, Patri y Munighes*. Calënder de Gherdëina 1951, pl. 25–33.

## Notes
Andrea Desalla

**Andrea Desalla** (* 12 de agost 1872 a Urtijëi;† 14 de Jené 1959 a Santa Cristina) ie stat n preve de Gherdëina.
## Inuem Desalla
Desalla vën da *La Sala* che ie n luech a Mareo. Salla ie n canal da mené ega per prei y ciampes (cfr. „saliëria”).
Santa Cristina 1640 de Sala, Urtijëi 1655 Joannes Sala, (cfr. Anagrafa a Neustift: 1292 Otto de Sal). — Desalla iè bel da vedlamënter stai te Gherdëina.
## Biografia
Ël ie nasciù sun Col de Flam Dessëura. Si oma fova Barbl Perathoner da Runcac y si pere fova Ujep Desalla maester de scola a Urtijëi.
Ël à studià a Bulsan y a Trënt tl seminar, ulache l à for giatà la miëura notes te uni ejam. Te truepes ejams nce "Primam cum Eminentia".
A Trënt iel unì sagrà preve ai 12 de lugio dl 1896 y à dit pona mëssa nevela a Santa Cristina ulache si genitores fova jic a sté. N fra de si loma fova Engl Perathoner, ënghe n preve. 

Andrea Desalla ie pona stat caplan a Lengstein per trëi ani. Ël fova for stat de stleta sanità, l udova y audiva nce puech y perchël iel deventà mo da jëun benefiziat pra la dlieja de San Antone a Urtijëi per nuef ani y pona furmescere a Santa Cristina. Sciche furmescere se ovel damandà al vëscul de pudëi pisté la munighes di spediei (cëses de paussa) de Santa Cristina y de Urtijëi y de pratighé l esorzism per scunjuré de rie spiric. Ël se ova nce damandà de fe pert dla Congregazion de San Peter Claver per pudëi benedì santes, crëujes, padernostri y bedaies che dajova nce ndulgënzes per chiche giapova chësta cosses.
Andrea Desalla univa uni lunesc da Santa Cristina a Urtijëi a pé sula scines, ulache l se sentiva plu segur dai auti, purtan for pea na gran omberla, per jì a crì la jënt y pisté la munighes.

Andrea Desalla fova scialdi cunesciù tla populazion de Gherdëina y dla Val Badia ajache l savova da cunsië y da cunselé y suënz fé uni adalerch roba unida mancia. De chësc ie scrites truepa testimonianzes tl articul de Eduard Moroder y tl liber de Milia Kostner. 
## Bibliografia
* Giuani Senoner, Franzl da Costa: *Festes te Gherdëina: Mëssa de diamant Seniëur Andrea Desalla*. Calënder de Gherdëina 1957, pl. 73-75.
* *Seniëur Andrea Desalla*. Calënder de Gherdëina 1960, pl. 29-30.
* Eduard Moroder: *Seniëur Andrea Desalla, te si vita de marueia*. Calënder de Gherdëina 1987, pl. 118-123.
* Milia Insam Kostner: *Sn. Andrea Desalla. Vita y ntraunides de Sn. Desalla*. Union di Ladins de Gherdëina, Urtijëi 2004.
* Chiocchetti Nadia: *Nosta Jent. Persones y personalités dla Ladinia*. Union Generela di Ladins dles Dolomites. pl. 50-52 ISBN 88 901703 4 4.
## Cunliamënc
* Fotos de Andrea Desalla sun l archiv de fotografies Foto Santa Cristina.
* Testimunianza video de "miracul" de Andrea Desalla.
* Testimunianza video de na vedla persona judeda da Andrea Desalla.

## Notes
Fussel de Grialëces

L **Fussel de Grialëces** ie n fussel tl bosch de Resciesa tl Parch natural Puezz-Odles.

L fussel nasc da trëi funtanes tla vaves dl Scienboden sun Resciesa Dedite a 2200 metri de autëza y di Ëures de Bredles.

Dut l fussel regor te na cuntreda de pastura cun lëns de zirm y de pëc y ulache nen ie deguna cëses y degun fabricac. L fonz dl fussel ie scialdi fat de arenaria de Gherdëina y de plates de porfir.  

Bele tla prima metà dl 1800 per ti smurzé ju l sgors iel stat fac 13 śères cun sas de porfir saurì da giaté iló y te vel luesc ie ncé da les pertes unì metui su bercies fates cun trames y purons de porfir per tenì su l'ega. L fussel de Grialëces fina tl Ruf de Cuecenes nia dalonc dala ciaucea de Cuecenes. L Ruf de Cuecenes fina po tl Ruf de Val d'Ana.


File:Grialëces Gröden formation.jpg|La pert plu auta dl ruf tla arenaria.
File:Grialeces cuecenes egon 071.JPG|L troi per Bredles
File:Grialëces_cuecenes_plu_in_su.jpg|
File:Grialëces cuecenes mo tl bosch.jpg|
File:Grialëces_cuecenes.jpg|
File:Ruf de cuecenes y Grialeces.JPG|Pra l *Ruf de Cuecenes*


## Referënzes
* Frieda Piazza: *Ruf de Grialëces*, ncueicundi, tanc, ora de chëi de Sant'Ana - Ch’l Piz y chëi dal ciaval, ti sà pà mo nëut?*.  *Calënder de Gherdëina* 1993, pl. 143-149.
* Anonym (Josef Kostner): *Planta de Resciesa''. Calënder de Gherdëina 1960, pl. 111.
## Cëla nce
*Ruves de Gherdëina
Josef Barth

**Josef Barth**, nce *Josef Bart *(* 17 de merz 1842 a Fronsburg, Austria; † 20 de utober 1916 a Persenon) fova n moler, nduradëur y derturadëur dl Südtirol.

## Vita
Josef Barth  à mpara l'ert de moler y nduradëur a  Viena. 

Ti ani 1860 iel jit a sté tl Südtirol, ulache l laurova tl prim pra Haselwander a Bulsan y tl 1864 iel pona jit a sté a Persenon.

Tl 1866 al fat pea pra i scizri tla viera contra la Talia. 

Tl 1870 iel stat cherdà a lauré te Gherdëina y a cunesciù iló Maria Elisabeth Sanoner la sor de Annamaria Sanoner, fëna de Josef Moroder da Jumbiërch. I se à maridà ai 21 de juni 1975 y à abù nuef mutans y mutons, de chisc à trëi mparà da tistler. Nce si fra Johann Barth (1847-1911) à maridà n'ëila de Gherdëina Amalia Metz.

Tla mostra d'ert y dla ndustria de Dispruch dl 1878 a Josef Barth metù ora n autere.

## Lëures

Altarraum Pfarrkirche St. Ulrich in Gröden.jpg|Autere dla dlieja de San Durich a Urtijëi.
Revëut simboi dla Pascion Dlieja San Durich Urtijëi.jpg|Simboi dla Pascion de Gejù tla dlieja de San Durich.
Fresken Altarraum Pfarrkirche St. Ulrich in Gröden.jpg|Depënt dl presbitere dla dlieja de San Durich.
Canzla 1870 tla dlieja dla pluania de Urtijëi.jpg|Cansla dla dlieja de San Durich.


* 1970 Dertureda dla dlieja de San Antone a Urtijëi.
* 1970 Gran lëur de dertureda dla dlieja de San Durich a Urtijëi.
* 1970 lëur de depënjer y nduré la cansa de Ferdinand Demetz tla dlieja de San Durich.
* 1977 Decorazion dedite de jduta la dlieja de Margreid.
* 1880 lëures tla dlieja de Tils daujin a  Persenon.
* 1884–1885 lëures pra i auteresc de  Luttach
* 1990 decorazion a  Deutschnofen.
* 1990 Decorazions dl autere de  Pens.

## Bibliografia
* Maria Hölzl Stifter: *Die Wandmalerei des Historismus in Südtirol. Kirchliche Kunst zwischen Spätklassizismus und Nazarenern 1820–1914*. Athesia, Bulsan 2008, ISBN 88-8266-106-7, pl. 109 (tudësch).
* Maria Hölzl Stifter: *Altarbau des Historismus in Südtirol*. Athesia, Bulsan 2013, ISBN 978-88-8266-874-7, pl. 337 (tudësch).
* Erich Barth: *Familien-Stammbaum der Barth aus dem österreichischen Waldviertel und Tirol 1772–2017*. Athesia, Bulsan 2019. ISBN 978-88-6839-452-3, pl. 29–47(tudësch).

## Weblinks
* Retlam de Josef Barth
* Lecurdanza te ''Der Tiroler'' dl 28. Oktober 1916 pl. 1.
Bieznazoŭny ručaj

**Bieznazoŭny ručaj** ie n ruf te la Bieloruscia. L à na lunghëza de  km.

## Geografia
## Storia
## Referënzes
Loire (ruf)

La **Loire** ie l ruf plu lonch de la Franzia. L à na lunghëza de  km y n ciavuel idrografich de  km², n cuint de duta la Franzia. Scebën che si purteda mesana ie de 835 m³/s, mé l mez dl Rhône.

Dal ruf tol si inuem sies dipartimënc y doi regions de la Franzia. Chisc ie i dipartimënc Loire, Haute-Loire, Loire-Atlantique, Indre-et-Loire, Maine-et-Loire, y Saône-et-Loire, y la regions Centre-Val de Loire y Pays de la Loire.

## Geografia
## Storia
## Referënzes
Mujenëi

N **mujenëi** (plurel: *i mujenëies*) ie tl ladin de Gherdëina na parola per indiché n tòch de pra. Suënz se tratl de n pra che ie da sasc.
Chësta parola vën per ejëmpl adurveda per n raion daujin al jëuf de Sela tlamà *i mujenëies dl Saslonch*, nce cunesciù coche la *[[zità di Sasc]]*.

## Cëla nce
* Tëmpla
Memel

La **Memel** (tudësch: *Memel*, bielorus: *Nioman*, lituan: *Nemunas*, polach: *Niemen*) ie n ruf che nasc te la Bieloruscia y va te la Lituania, ulache plu inant fejl ora l cunfin cun l oblast de Kaliningrad de la Ruscia dan se jeté ite tl mer baltich. La à na lunghëza de  km y n ciavuel idrografich de  km².
Storicamënter fova la Memel l cunfin a est de la Pruscia y dl mper tudësch.

## Geografia
## Storia
## Referënzes
Marx Sittich von Wolkenstein

**Marx Sittich von Wolkenstein** (* 11 de mei 1563 bonamënter sun la Trostburg; † danter l 12 de utober y l 2 de nuvëmber 1619 bonamënter sun l ciastel  Rafenstein, Bulsan) fova n nëubl dla familia Wolkenstein-Trostburg. L vën cunscidrà l prim cronist dl Südtirol.

## Vita
Marx Sittich fova l **sëidescejim** mut dl Landeshauptmann dl Tirol Wilhelm II  nëubl von Wolkenstein († 1577) y de si segonda fëna Benigna von Annenberg. Si majer fra fova Engelhard Dietrich che ova lascià fé su l Ciastel de Gherdëina.

Do che l fova jit cun Andreas von Österreich tl  viac tla Talia, iel jit tl 1579 tla Spania al servisc per la vieres. Tl 1588 iel inò unit tl Tirol y ie pona for stat  tlo.  Tl  1599 al cumprà l ciastel Rafenstein ula che l à for pona abità. Tl 1600 al scumencià a lauré de si bona sun si descrizion dl Tirol, tlameda "Chronik".

## Bibliografia

* Otto Stolz, Hans Kramer y autri editëures: *Marx Sittich von Wolkenstein. Landesbeschreibung von Südtirol, verfasst um 1600.*  *Schlernschriften. Veröffentlichungen zur Landeskunde von Südtirol.* Band 34). Universitätsverlag Wagner, Dispruch 1936, OCLC 162774458 (Digitalisat).
Metro de Baku

La **Metro de Baku** (aser: Bakı metropoliteni) ie na metro te la capitela de l'Aserbaigian Baku. La fova stata giaurida tl 1967 y fova la cuinta metro te l'Union Sovietica. Tl 2022 ovela 27 stations y na lunghëza de 40,3 km. De 27 stations ie 25 iust sota tiera y 2 sëura tiera. L sistem metropolitan ie fat de 3 linies. Uni linia à n inuem, n numer y n culëur. La à zirca 629.000 de passajieres al di ntan l'ena.

## Referënzes


## Leams

* Piata internet ufiziela de la Metro de Baku (aser) (inglese) (rus)
Università Franco-Aserbaigiana

La **Università Franco-Aserbaigiana** (aser: *Azərbaycan-Fransız Universiteti*, franzëus: *L'Université franco-azerbaïdjanaise*) ie la università de Baku te la Aserbaigian 
. La ie stata metuda su tl 2016 y à cin' faculteies. Tl 2016 ovela 538 studënc y 70 culaburadëures academics . 

## Liams

* Piata internet ufiziela de la Università Franco-Aserbaigiana (aser) (inglese)

## Referënzes
Productiva

La **Productiva**, *Erste Produktivgesellschaft der Erzeuger von Kirchlichen Kunstgegenstände zu St. Ulrich in Gröden r.G.m.b.H.*, fova na cooperativa de artejans de Urtijëi.

## Storia
Bele tl 1895 fovel unì pensà de mëter su na cooperativa "*Rohstoff und Magazinsgenossenschaft*" per i artejans per cumpré la lënia y auter material te Gherdëina a miëur priesc, sënza depënder dai ferlëigheri. Ma chësc nen ie mei unì a se l dé.
Da pert dla autoriteies de Bulsan "k.k. Bezirkhauptmannschaft" y dla Majon dl Cumerz ovun bel dai ani pensà de mëter su na cooperativa, doche truepes se lamentova de coche i univa tratei dai ferlëigheri y ai 10 de nuvëmber 1906 ie unì lità n cumité de ferlëigheri, scultëures, moleri, nduradëures y marangons, che dassova dé ju na minonga per njenië ca la cooperativa. Chisc fova Alois Kostner sëurastant dl cumité, Ignaz Insam Ingenuin Testor, Josef Rifesser, Franz Anvidalfarei, Ferdinand Stuflesser, Josef Obletter, Franz Irasek, Ferdinand Perathoner, Johann Baptist Moroder, Konrad Pitscheider. Dai inuemes vëijun bele che truepes fova y majeri ferlëigheri dl luech o artejans che sen stajova scialdi bën y che à po lità che na cooperativa nen ie nia debujën. 
## Cataloghes dla Productiva

Productiva catalog nglëisc.jpg
Productiva ctalog sanc.jpg

Ai 10 de auril dl 1910 ie pona unida metuda su la Productiva cun l'aiut dl guviërn k.k. de Viena. Danter i fundadëures fova Batista Moroder y Christian Delago.
L fin dla cooperativa fova l mëter a jì l marcià y fissé i priejes sanbën liedesc dai ferlëigheri. Chisc à pona manacià de ne dé nia plu da lëur ai artejans dla Productiva y a vel uni ie i ferlëigheri nchinamei jic a to lëures bel apustei y scumencei. I ferlëigheri,  che ova perdù lauranc boni, à messù to de autri y nscila perdoi nce de qualità de si prudoc. Cun l scumenciamënt dla viëra tl 1914 ie l marcià dla scultures bel jit nia tan bën y la Productiva ova n chël an bel n defizit de 5882 curones. 

La Productiva univa finanziëda cun 400 curones de uni scrit ite y giatova finanziamënc dala Majon dl Cumerz de Bulsan y finanziamënc publics nce sciche mprëst. Nia duc i artejans pudova se permëter na tel soma y chësc fova na gauja che i pitli ne pudova nia fé pea.

I ferlëigheri fova dassën de contra y perchël se ala dassën stentà a ji inant.

La Productiva à messù stlú l ann 1919.

## Notes


## Bibliografia
* Rita Stäblein: *Altes Holzspielzeug aus Gröden.* Athesia Bozen 1980. ISBN 88 70141 764,  pl. 144, 161.
* Martina Demetz: *Versuch einer Genossenschaftsbildung*. Te *Hausierhandel, Hausindustrie und Kunstgewerbe im Grödental*. Tiroler Wirtschaftsstudien, Universitätsverlag Wagner Innsbruck 1987, ISBN 3 7030 0186 0, pl. 207-218.
* Elfriede Perathoner, Albert Moroder: *Hundert Jahre Marktgemeinde Urtijëi, St. Ulrich, Ortisei. Ein Streifzug.* Raetia Bulsan 2007. ISBN 978-8872833018. pl. 125-126.
* *Die Productiva. Kunstschaffende trennen sich von den Verlegern*. *Cënt ani Circolo*, Lia Mostra d'Ert y Istitut Ladin Micurà de Rü, Urtijëi 2020. ISBN 978-88-8171-140-6, pl. 11-12.
Ural (ruf)

L **Ural** (rus: Урал) ie n ruf che passa tres la Ruscia y l Casachstan sul cunfin danter l'Europa y l'Asia. Nfin al 1775 fova l ruf cunesciù sota l'inuem **Iaik** (rus: Яик). Cun na lunghëza de 2428 km iel l terzo ruf plu lonch de l'Europa do la Volga y la Donau y l 18ejim ruf plu lonch de l'Asia.

## Geografia
## Storia
## Referënzes
Michael Niavarani

**Michael Niavarani** (* 29 auril 1968 a Viena) ie n cabaretist, scritëur y atëur de l'Austria. Nasciù a Viena da na oma austriaca y n pere iranian, al scumencià si cariera scialdi da jëunn y ie dal 1992 incà diretëur dl *Kabarett Simpl*, n cabaret cunesciù de Viena che ie dal 1912 incà. Si lëur de comedia se basa scialdi sun la esperienzes te la vita da uni di y nce sun si ravises intercultureles persianes y austriaches.
Arturo Tanesini

**Arturo Tanesini** (* 3 de jené 1905 a  Faenza; † 8 de agost 1982 a Sasso Marconi) ie stat n njenier, alpinist y scritëur talian y podestà a Urtijëi.

## Biografia
L ie nasciù da Maria Quarneti y Tommaso Tanesini. Tl 1928 iel deventà njenier y tl 1930 iel ruà te Südtirol ulache l laurova y fova deventà sëurastant dl ufize dl turism dla provinzia de Bulsan.

L se à maridà cun Lina Sangiorgi ai 3 de utober 1933 y ëi à abù 2 fions Pier Giorgio y Gian Franco.

Tl 1934 ti ie stat dat la ncëria de njenië ca la strutures per i "Giochi della Neve" (juesc dla nëif) te Gherdëina. Depona messovel se cruzië per meter a jì la furnadoia de Mont de Sëuc. L ie pona stat podestà de Urtijëi ti ani 1935-1943. 

Per nteressament de Arturo Tanesini ie stata inaugureda la prima sënta dla Lia Mostra d'Ert tla *Casa dell’Artigiano* ai 4 de setëmber dl 1939, ntlëuta cësa dl Fascio a Urtijëi

Tl 1938 iel unì tëut su tla lia GISM (Gruppo Italiano Scrittori di Montagna).

Ai 25 de setëmber 1943 ti ie sautei ite n valgun nazi de Gherdëina a Urtijëi sa Bruel y ti à rot n valgun osc.
Tl 1949 a Tanesini fat l proiet per la prima sentadoia de Dantercëpies te Sëlva.
Doche l fova tumà ju la furnadoia dl Cermis tl 1976 cun truepes morc (42 persones) ie Tanesini stat sarà via per n valgun mënsc sciche diretëur resposabl, ma n à udù ite che ël nen ova deguna gauja.

Tanesini ie nce stat n arpizadëur y de ël ie cunesciuda na Via Tanesini (2684 m.s.l.m.) sula Tor Fiechtl sota Mëisules.

## Scric

Tanesini à nce scrit truepes libri

* *Invito in Val Gardena* dessenies de  A. Pozzi, Novara, Istituto geografico De Agostini, 1936.
* *Sassolungo, Catinaccio, Latemar*, Roma, Centro alpinistico italiano Milan, Consociazione turistica italiana, 1942.
* *Il diavolo delle Dolomiti Tita Piaz*, Milan, L'Eroica, 1943.
* *Difficoltà alpinistiche*, Milan, L'Eroica, 1946.
* ''Settimo grado: racconti, idee, sentimenti'', Milano, L'Eroica, 1946.
* *[[:it:Tita_Piaz|Tita Piaz]]: il diavolo delle Dolomiti*, presentazione di Bepi Pellegrinon. - 3. ed., Belluno, Nuovi sentieri, 1986.  dessënies de A. Pozzi, Novara, Istituto geografico De Agostini, 1936.
* *Guida dei rifugi alpini del C.A.I.* Arti Grafiche Manfrini, 1951.
## Notes

## Bibliografia
* Rava Luigi e Colli Dante, *Arturo Tanesini. Un alpinista romagnolo sulle Dolomiti*, Editore Nuovi Sentieri, 2009. ISBN 978-88-85510-69-2
Lotte Nogler

**Charlotte Nogler**, cunesciuda sciche Lotte, (*27 de fauré 1947 a Tscherms) ie na schiadëura de schi alpin de Urtijëi.
## Biografia
Ëila ie na muta de Hermann Nogler che ie nce stat schiadëur y che à fat pea pra la olimpiades de Oslo tl 1952.

Cun 20 ani ala fat pea pra la Olimpiades de Grenoble 1968 te trëi garejedes: tl slalom fovela 20ª, tl slalom lerch 31ª y tla libra nen iela nia stata tlassificheda.

Ëila à tëut pert ala prima garejeda de Copa dl Mond, ruan sciche nòna  tla libera a Sestriere ai 3 de merz dl 1967.

Lotte Nogler ie stata la prima maestra de ski taliana y ie stata diretëura dla Scola de Schi de Urtijëi.

Dal 2002 al 2010 iela stata diretëura dla Scola de Schi de Urtijëi.

Tl ann 2011 ala sëurantëut l café *SoViSo* a Urtijëi.
### Copa dl Mond

* 35ª tla tlassifica generela dl ann 1967
## Notes


## Cunliamënc
* https://www.fis-ski.com/DB/general/athlete-biography.html?sectorcode=AL&competitorid=43804  fis-ski.com
* https://ski-db.com/db/profiles/lotte_nogler_ita_wngllo.php  ski-db.com
* https://www.olympedia.org/athletes/81945
Lech Sant

L **Lech Sant** ie n pitl lech sun Mastlé sota la pert nord de Pic tl chemun de Santa Cristina.
L lech ie cunsciderà sciche luech sota scunanza dala Provinzia de Südtirol.

## Storia naturela
L lech ie n biotop restà dal tëmp dla dlaciazion Würm ala fin dl Pleistocene.

## Tieres dl Lech Sant
Tl lech vif pësc che se tlama *Phoxinus phoxinus* (tudësch: *Pfrille*, talian: *Sanguinerola*). Autri tieres ie l taterl dal vënter cueciun, pitla conchilies, chëifri che va sota l'ega, n ierm dla familia di ierms dal sanch tlamà *ierm da ciaval,*  la *la banza de lech,* polipi d’ega dëucia y n valguna sortes de crëibes. Sot l'ega vivel n grum de larves de mustlons y de mosces. La *libelula dl torf*  “Aeshna juncea” ie una dla majeres tl Europa ie suënz da udëi, l mandl ie brum y la baibl verda. Ti ultimi ani iel sul lech Sant scialdi plu libelules plu pitles che ie la  *libelula bruma* y la *libelula dal nes blanch*.

N dijova che zacan fova tl lech mo vel auces salveres.

## Archeologia
L ann 1984 à Franco Prinoth cun Gianni Rizzo y Markus Delago abinà, giavan pra l lech, doi sofonc de cultura che va de reviers tl Tëmp dl Bront y tl Tëmp dl Fier.  
Da chël che ie unì giatà ilo, ceramica di Tëmp dl Bront, scaies de piera da fuech, y na mont de flistres de ola y osc brujei, ratun che l lech sibe stat na luegia de cult, ulache l univa fac sacrifizies de tieres ala divinitëies. N à nce giatà na odla de bront zirileda dl Tëmp dl Fier antich.
I restc de oles de ceramica dla sort de Laugen y na recostruzion de na seijela dl Lech Sant dl Tëmp dl Bront ie da udëi tl Museum Gherdëina a Urtijëi.


Lech_Sant_Mastlé.jpg|Cërtl di ciarëc (carex rostrata) ntëur l lech.
Lechsant Pic.jpg|L lech cun Pic dovia.
Mont de Mastle Gherdëina.JPG|L lech cun l Bosch dla Crëusc y la Odles.
Lechsant_Stevia_Sella.jpg|La Mont de Mastlé.

## Lijënda dl Lech Sant
Aldò dla lijënda fova zacan iló na capela ulache l univa festejà l vënderdi da mont. Setëures y rëstles dëssa avei balà tla capela na sëira dla Gran Santa Maria y per straufonga de Die ie la capela arsida te na buja ulache l se à furmà n lech. Aldò dl crëidum de n valguni iel mo da udëi de nuet tl lech vel lumes, che lecorda i morc ilo, y l dì dla Gran Santa Maria da audì na ciampana.

## Notes


## Bibliografia
* Hanspaul Menara, Josef Rampold: *Südtiroler Bergseen.* Athesia Bulsan 1974, pl. 138 (tudësch).
* *Calënder di mensc cun chedri sul Lech Sant*. Calënder de Gherdëina 1988, pl. 4-27.
* Erica Mair Senoner: *Lech Sant.*  Calënder de Gherdëina 2020 pl. 39 (poejia).
## Cëla nce
* Lec de Gherdëina
Cuca

**Cuca** ie n jëuf, n ëur y na mont sun Mastlé danter i chemuns de Urtijëi y Santa Cristina y danter la montes de Pic y Secëda.

Sun Cuca ruova na vedla streda dala Locia dl Pëne su passan per la Ëutes de Cuca y per l Gran Punton dala pert de Urtijëi. Dala pert de Santa Cristina rua la Streda de Ianesc y Pertëut y la Streda de Cuca. Sota Cuca ie da udëi a urient l Lech Sant. A nord va la Mont de Mastlé inant cun l Col da la Marënda y la Rives de Curona. Cuca Dessëura ie n medel cun pra da mont che da n valgun ani ie na utia da dé ora tlameda Curona. A sud de Cuca ie la Cansla dla Ciarità y Pic. 
Sota Cuca dl viëres de Urtijëi nasc dai Crëps da Salim l Ruf da Salim che tres la Val de Cuca y la Val da Ravison ruva tl Ruf de Sciadules sota Nudrëi.

## Troies

Sun Cuca ruva i troies N. 2a y 2 dal Pëne su, N. 6a, Troi di Tuei, da Plan da Roles via, N. 20 da Sëurasas, N. 6 da Pic ju.
Tres Cuca passa da n valgun ani l purtoi dai schi La Longia.

Sun Cuca ruva n schilift, metù a jì l ann 1967 y che ie śën desmetù.

## Cianties, poejies y cuntedes
Cuca ie suënz numineda tla cianties y poejies de Gherdëina sciche na bela mont che n vëiga da dlonch.
* T.P. (Ujep Antone Perathoner‎): *La val de Gherdëina* Calënder de Gherdëina 2013 pl. 45 La Val de Gherdëina sun Wikisource.
* Leo Runggaldier *La cajarina de Cuca*. Stories y Cianties per chëi de Gherdëina 1921.

* Leo Runggaldier: *I spirc de Cuca.* Ballada 1951 Nos Ladins 15 de agost 1951 y 15de setëmber 1963.
* Zenz Demetz da Fëur: *La Mosules de Cuca* 1970.
* Sofia Stuflesser: *La ciantia “Gherdëina Gherdëina” de Leo Runggaldier da Furdenan*. Calënder de Gherdëina 2019, pl. 113-116.

Pic Cansla dla Ciarita Cuca te Gherdëina.jpg|Cuca y la Cansla dla Ciarità.
Mastlé Odles Stevia.jpg|Ududa de Mastlé ora de Cuca.


## Chertes topografiches
* Josef Kostner, Gilo Prugger: Planta danter i ruves de Cuecenes y Ncisles. Calënder de Gherdëina 1967, pl. 93.
* *Chemun de Santa Cristina - cherta topografica y cherta ortofoto cun i toponims ladins*. Istitut Ladin Micurá de Rü 2005, ISBN 88 8171 064 1.
* *Chertes ortofoto cun i toponims ladins. Chemun de Urtijëi. Sureghes, Runcadic, Bula, Mont Sëuc*. Istitut Ladin Micurá de Rü 2017, ISBN 978-88-8171-126-0.
 
## Notes
Raions de l'Austria

I **raions** (tudësch: *Bezirk*) ie na spartizion aministrativa de l'Austria. Chisc ie n segondo livel de aministrazion y sta sota i stac federei y sëura i chemuns. L da doi sortes de raions:

***Cumiscions raioneles** (*Bezirkshauptmannschaften*): chisc ie raions cun na si aministrazion.
***Ziteies dl statut** (*Städte mit eigenem Statut* o *Statutarstädte*): chëstes ie ziteies che à giatà la funzion aministrativa de n raion leprò ala funzion de na zità.

Tl 2022 ova l'Austria 94 raions. De chisc fova 79&nbsp;cumiscions raioneles y zities dl statut.

## Lista

## Notes
: 
: 
: 
: 
: 
: 
: 

## Referënzes
Raion Bruck an der Leitha

L **Raion Bruck an der Leitha** (tudësch: *Bezirk Bruck an der Leitha*) ie n raion de l'Austria (*Bezirk*) tl stat federel Austria Bassa. Si sënta aministrativa ie a Bruck an der Leitha. Ai  ovel na populazion de  sun na spersa de &nbsp;km².

## Geografia
## Storia
## Referënzes
Raion Lienz

L **Raion Lienz** (tudësch: *Bezirk Lienz*) ie n raion de l'Austria (*Bezirk*) tl stat federel Tirol. Si sënta aministrativa ie a Lienz. Ai  ovel na populazion de  sun na spersa de &nbsp;km². L raion Lienz vën te la rujeneda da uni di nce tlamà Osttirol, per l desferenzië dal rest dl stat federel, che ie l Nordtirol.

## Geografia
## Storia
## Referënzes
Fürstenfeld

**Fürstenfeld** ie na zità te l'Austria. La ie la capitela dl raion Hartberg-Fürstenfeld tl stat federel Stiria. Ai  ovela na populazion de  sun na spersa de &nbsp;km².

## Geografia
## Storia
## Auter
L luech de Fürstenfeld ie deventà famëus ti ani '80 tres la ciantia dal medemo inuem de la grupa Austropop S.T.S..

## Referënzes
S.T.S.

I **S.T.S.** (acronim de *"Steinbäcker – Timischl – Schiffkowitz"*) fova na grupa pop-rock de trëi de l'Austria. L trio de Gert Steinbäcker, Günter Timischl y Schiffkowitz (nasciù *Helmut Röhrling*) se ova metù adum tl 1978. Dui trëi cumëmbri ie de la Stiria, zech che vën for inò dant te si cianties. La grupa se ova lascià tl 2014.
Si cianties plu cunesciudes ie *[[Fürstenfeld (ciantia)|Fürstenfeld]]*, *Da kummt die Sunn*, *[[Großvater]]*, *Gö, Du bleibst heut Nacht bei mir*, *Kalt und kälter*, *Mach die Aug’n zu*, *Wunder meiner Seligkeit*, *Überdosis G’fühl* y *Irgendwann bleib i dann dort*.

## Referënzes
Lista de la majera ziteies te l'Austria

Chësc articul mostra na lista de la 20 **majera ziteies de l'[[Austria]]** n cont de populazion y nce na cherta cun la 17 majera ziteies.Plu inju ie nce listes cun i majeri luesc te uni stat federel.
La majera zità de l'Austria cun na gran desfrënzia da la segonda ie la capitela Viena, che ova na populazion de  tl . La segonda majera zità ie Graz, che tl  ova na populazion de .
De ndut dal te l'Austria trë ziteies cun na populazion sëura i  abitanc (Viena, Graz y Linz) y trëi ziteies cun na populazion danter i  y  abitanc (Salzburg, Dispruch y Klagenfurt).

## Lista de la majera ziteies n cont de populazion

La capiteles di stac federei ie scrites tl **gros**.

## Referënzes
Überetsch-Unterland (comunità raion)

La **comunità raion Überetsch-Unterland** (tudësch: *Bezirksgemeinschaft Überetsch-Unterland*, talian: *Comunità comprensoriale Oltradige-Bassa Atesina*) ie una de la 7 comuniteies raion de Südtirol.
Tl 2014 ova chësta comunità raion na populazion de zirca  sun na spersa de 424 km². La sënta aministrativa ie a Neumarkt.

Chësta comunità raion ie metuda adum da chemuns che ie tl raion dl Überetsch, tl raion dl Unterland y n valgun chemuns che ie dedora da chisc doi raions. I chemuns tl Überetsch ie Eppan y Kaltern, chëi tl Unterland Aldein, Altrei, Auer, Branzoll, Kurtatsch, Kurtinig, Leifers, Margreid, Montan, Neumarkt, Pfatten, Salurn, Tramin y Truden. Leprò ie mo doi chemuns che ie perdrët dedora dal raion Überetsch-Unterland. Chisc ie Andrian y Terlan.

## Referënzes
Gherdëina Ronda Express

L **Gherdëina Ronda Express** (inuem adurvà sun la ferata: *Valgardena Ronda Express*) ie na furnadoia sun scines te Gherdëina. La ferata va sun una na scina tres n tunel che culeghea Ruacia cun la stazion a val de Col Raiser japé de la valeda de Ncisles, tramedoi lueges tl chemun de Sëlva daujin al cunfin cun Santa Cristina. La arjonj na velozità de 36 km/h y fej n deslivel de 142 metri cun na pendënza de 11,5 %. La ie bona de traspurté nfin a 2000 persones a l'ëura.

## Storia
L Gherdëina Ronda Express ie unì frabicà per miuré l culegamënt cui schi de la Gherdëina Ronda, na raida da fé cui schi che culeghea Urtijëi cun Sëlva y passa tra l'auter per Secëda y Ciampinëi. L tòch tres l luech de Santa Cristina univa dant fat puscibl cun na curiera che purtova i schiadëures. Per via dl numer aut de schiadëures che cresciova da ann a ann deventova la curiera na soluzion manco atrativa, nce per via che la ne fova na soluzion nia drë cumota per i passajieres, suënz strënc te na pitla curiera. Per ti vester a chësc problem an tëut la dezijion de frabiché n tunel per culeghé Ruacia y la stazion de Col Raiser.
Col Raiser

**Col Raiser**, n iëde tlamà **Col Raisa**, ie n gran col sun la Mont de Mastlé tl chemun de Santa Cristina al'autëza de 2106 m.
## Geografia
Suinsom dl col cun n gran plan ruva la furnadoia tlameda Col Raiser giaurida tl ann 1962. Ilo ie l sëul hotel de Mastlé Almhotel Col Raiser y la ustaria Baita Odles dl paur da Praplan tla Val dal Ciar. Tl hotel ie da vijité n pitl museum chun chedri de paesajes de Gherdëina.
Da la pert nord dl col scumëncia l Parc Naturel Puez Odles. Japé dl col a sud vën adum i ruves de Mastlé y de Ncisles.

Ncisles_y_Odles_uduidal_Col_Raiser_Gherdëina.jpg|Val dal Ciar a nord dl col.
Odles_Cansles_Stevia_da_Col_Reiser.jpg|L plan de Col Raiser y la Odles.
Gran_Pela_Col_Raiser_Ncisles.jpg|Col Raiser cun la Pela de Larjëi.

## Troies
Sun Col Raiser ruva l troi N. 4, passan per la utia Gamsblut y che porta ala utia de Ncisles, l troi 4a passan per la ustaria Fermeda. 

Sun Col Raiser ova Luis Schenk metù su la prima scola de jì a crëp.
## Purtoies
Dal col vën ju trëi purtoies: dl viëres de nord n purtoi de cunliamënt che porta ala sentadoia Fermeda per jì sun Secëda. Dl vieres de nord-urient l purtoi col Raiser Plan de Tieja. Dl viëres de urient la Gran Pela o Pela de Larjëi
## Notes

## Cunliamënc
* Cherta di Troies Open Street Map
* Webcam dal Col Raiser